etadvaí devā́ abibhayuryadvaí na imámahi rákṣāṃsi nāṣṭrā ná hanyuríti tásmā imā́mevā̀tmā́namakurvangúptyā ātmātmā́naṃ gopsyatī́ti sā́ samambilā́ syāttádasyeyámātmā́ bhavati yádvevá samaṃbilā yónirvā́ iyaṃ réta idaṃ yadvai rétaso yónimatiricyáte 'muyā tádbhavatyátha yannyū̀naṃ vyr̥̀ddhaṃ tádetadvai rétasaḥ sámr̥ddhaṃ yátsamambilaṃ cátuḥsraktireṣa bhavati cátasro vai díśaḥ sárvābhya évainametáddigbhyáḥ khanati